इयो सोचां उद्दा साथ देया करदियां हियां। दिन रात उद्दे इयां ई लंग्गै करदे हे। उद्दी सोचें च ए सोच मुक्ख होंदी--’समां औना ऐं। मते जम्मी पौने न जिनें इस बुआजा गी उप्पर चुक्कना ऐं। खबरै में नेईं दिक्खी सकां। बो उंदियें कोशिशें कारण, गरीब गरीब नेईं रौनें, मीर मीर नेईं रौनें। हर इक्क ने बराबर होना ऐं। हर इक्क गी रुट्टी थ्होनी ऐं। कुसै इत्थै जम्मना ऐं ते उन्न इत्थैं ए सब किश लिआइयै रक्खना ऐं। हर मा’नु दी सोचा गी बदलियै रक्खी देना ऐं। लोकें दे दिलै च सब किछ बदली देने दी भावना भरी देनी ऐं।’